
CONSILIUL LOCAL AL MUNICIPIULUI TIMIȘOARA

DIRECȚIA DE ASISTENȚĂ SOCIALĂ A MUNICIPIULUI TIMIȘOARA
Serviciul Resurse Umane



,,În slujba oamenilor”


Nr.
                                                                                                                                   APROBAT,

                                                                                                                           DIRECTOR GENERAL 

                                                                                                                         JR. RODICA SURDUCAN

REFERAT

privind propunerea de transformare a  unor posturilor de natură contractuală în posturi aferente funcţiilor publice prin  modificarea și aprobarea  Statului de Funcţii
ale  Direcţiei de Asistenţă Socială a Municipiului Timișoara


Prin H.C.L.M.T. nr.218/27.06.2017 s-a înființat Direcția de Asistență Socială a Municipiului Timișoara și s-a aprobat Organigrama și Statul de funcţii pentru aceasta.


În prezent, Organigrama, Statul de funcții și Regulamentul de organizare și funcționare al Direcției de Asistență Socială a Municipiului Timișoara sunt aprobate prin Hotărârea Consiliului Local nr. 579/26.11.2019.

Precizăm că în cadrul Direcției de Asistență Socială a Municipiului Timișoara la Serviciul Contabilitate și CFP precum și la Biroul Buget Finanțe și Angajamente Bugetare sunt angajate 7 persoane pe posturi de execuție, de natură contractuală,care desfășoară conform atribuțiilor din fișele de post, activități cu caracter general care implică exercitarea prerogativelor de putere publică și anume, gestionarea fondurilor publice, conform art. 370, alin (2), lit. d din O.U.G. nr. 57/2019 privind Codul administrativ.


Având în vedere art. 406, din actul mai sus menționat, unde se precizează că, autorităţile şi instituţiile publice care au prevăzute în statele de funcţii posturi de natură contractuală și presupun desfăşurarea unor activităţi dintre cele prevăzute la art. 370 alin. (2), lit.d, stabilesc funcţii publice în condiţiile prevăzute  de art. 407, care stipulează că funcțiile publice se stabilesc prin act administrativ emis de consiliului local.

Conform prevederilor art. 612, alin (1) din O.U.G. nr. 57/2019 privind Codul administrativ: ”până la data de 1 ianuarie 2020, calitatea de funcţionar public se poate dobândi şi prin transformarea posturilor de natură contractuală în posturi aferente funcţiilor publice, în condiţiile prevăzute la art. 406.”  La alin. (2), al articolului amintit, se precizează că: persoanele încadrate cu contract individual de muncă pe perioadă nedeterminată în posturi de natură contractuală, posturi care sunt eligibile a fi  transformate în funcții publice, vor fi numite în funcții publice de execuție corespunzător  condițiilor de vechime în specialitatea studiilor, clasei și gradului profesional ale funcției publice.

Respectând prevederile art.370 alin( 4) din O.U.G. nr. 57/2019, stabilirea posturilor în regim de funcție publică este obligatorie, în măsura în care sunt îndeplinite activități care presupun exercitarea prerogativelor de putere publică,  propunem transformarea următoarelor posturi de natură contractuală , de executie, în funcții publice de execuție, după cum urmează:

La Serviciul Contabilitate Financiar și CFP:

- 1 post de inspector de specialitate IA, studii superioare  se transformă în consilier, clasa 1, grad profesional  superior; 
-1 post de casier , studii medii, transformă înreferent, clasa III, grad profesional  superior;

-3  posturi de inspector de specialitate I, studii superioare  se transformă în  3 posturi de consilieri, clasa 1, grad profesional superior;

La Biroul Buget Finanțe și Angajamente Bugetare:

- 1 post de inspector de specialitate I, studii superioare  se transformă în consilier, clasa 1, grad profesional  superior;
- 1 post de inspector de specialitate II, studii superioare  se transformă în consilier, clasa 1, grad profesional  superior;

-1 post de referent I, studii superioare de scurtă durată se transformă în consilier, clasa 1, grad profesional  debutant.


Referitor la transformarea unui post de referent I, studii superioare de scurtă durată în consilier, clasa 1, grad profesional  debutant, gradația 3, menționăm că   în Anexa  la H.C.L.M.T. nr. 473/20.12.20017, privind stabilirea salariilor de bază pentru personalul din cadrul Direcției de Asistență Socială a Municipiului Timișoara – familia ocupațională ”Administrație”, - conform Ordonanței de Urgență nr. 91/2017 pentru modificarea și completarea Legii cadru nr. 153/2017 privind salarizarea personalului plătit din fonduri publice, cu completările ulterioare, nu  este stabilit salariul de bază pentru funcția de consilier , clasa I, grad profesional debutant , gradația de vechime 3. În acest sens propunem completarea Anexei la HCLMT nr. 473/2017,  prin adăugarea gradației de vechime 3  la funcția publică de execuție – consilier, clasa I, grad profesional debutant  cu un salariu de bază aferent în cuantum de 4770 lei.


Fața de cele prezentate, propunem modificarea și aprobarea Statului de funcții pentru Direcţia de Asistenţă Socială a Municipiului Timișoara și elaborarea unui proiect de hotătâre care va fi suspus aprobării în plenul consiliului local. 

Anexa nr. 1 la prezentul referat cuprinde Statul de funcții al Direcției de Asistenţă Socială a Municipiului Timișoara.
   Șef Serviciul Resurse Umane                                                                                Întocmit,
             Stoia Laura                                                                                             Muthi Sorina 

                                                                                                                           Stîngu Georgeta


*Sediu administrativ: Str. Ioan Plavosin Nr. 21 Tel: 0356/416050 Fax: 0356/416049 

Sediu social: Bulevardul Regele Carol I, nr.10 Tel/fax 0256/220583
e-mail: dastimisoara@gmail.com

